**Mamogrāfijas pakalpojumu sniedzēju atlases nosacījumi**

Lai veicinātu efektīvāku un uz rezultātu orientētu veselības aprūpes pakalpojumu sniegšanu, Nacionālais veselības dienests (turpmāk – NVD) 2017.gadā veiks jaunu pakalpojumu sniedzēju atlasi ar šādiem nosacījumiem:

1. **Pakalpojuma nosaukums – ambulatorā mamogrāfija.** Mammogrāfijas pakalpojumu iedalījums:
	1. krūts vēža skrīninga izmeklējumi;
	2. diagnostiskās mamogrāfijas izmeklējumi;
	3. mobilā mamogrāfa kabinetu krūts vēža skrīninga izmeklējumi.
2. **Pakalpojuma sniegšanas vieta:**
	1. Pakalpojumu sniegšanas vietas stacionāriem mamogrāfiem: Rīga, Tukums, Talsi, Ventspils, Kuldīga, Liepāja, Saldus, Jelgava, Bauska, Jūrmala, Aizkraukle, Cēsis, Limbaži, Valmiera, Alūksne, Madona, Rēzekne, Ludza, Daugavpils, Jēkabpils, Ogre, Sigulda, Balvi, Dobele.
	2. Mobilā mamogrāfa kabinetu pakalpojumu sniedz visā Latvijas teritorijā, ja pakalpojuma sniegšanas vieta neatrodas tuvāk par 30 km no Rīgas pilsētas robežai vai tuvāk par 15 km no pilsētas robežas, kur izvietots stacionārs mamogrāfs.
3. **Prasības pakalpojuma sniedzējam:**
	1. Ārstniecības iestāde atbilst normatīvajos aktos noteiktajām prasībām, tajā skaitā:
		1. Ārstniecības iestāde atbilst Ministru kabineta 2009.gada 20.janvāra noteikumiem Nr.60 “Noteikumi par obligātajām prasībām ārstniecības iestādēm un to struktūrvienībām”;
		2. Ārstniecības iestāde nodrošina Ministru kabineta 2014.gada 19.augusta noteikumu Nr.482 “Noteikumi par aizsardzību pret jonizējošo starojumu medicīniskajā apstarošanā” prasības;
	2. Iekārtu un aprīkojuma tehniskās prasības:
		1. Mamogrāfu iekārtu tehniskās prasības:
			1. mērķa optiskais blīvums 1,4–1,9 OD;
			2. dziedzera starojuma deva pie biezuma 4,5 cm nepārsniedz 2,5 mGy;
			3. aprīkojums uzņēmuma veikšanai ar kompresiju un palielinājumu;
			4. detektora vai plašu sistēmas izšķirtspēja ne mazāka kā 20 pikseļi uz 1 mm vai punkta izmērs mazāks par 50 mikroniem.
		2. Aprīkojuma prasības:
			1. monitors ar izšķirtspēju ne mazāku kā 5 megapikseļi;
			2. monitora ekrāna izmērs ne mazāks par 19 collām pa diagonāli;
			3. mamogramu negatoskops ar maināmu apgaismojumu intervālā no 3000–6000 cd/m 2;
			4. drukas iekārtas izšķiršanas spēja ne mazāka kā 20 pikseļi uz 1 mm.
	3. Personāla prasības:
		1. Skrīninga mamogrāfijas pakalpojumu sniedzējiem:
			1. Ārstniecības iestādē nodarbināti ne mazāk kā divi radiologi;
			2. Apliecinājums, ka katrs radiologs 2016. gadā ir veicis vismaz 500 mamogramu izmeklējumu aprakstus;
		2. Diagnostisko izmeklējumu pakalpojumu sniedzējiem:
			1. Ārstniecības iestādē ir nodarbināts vismaz viens radiologs.
		3. Ārstniecības personas parakstīts apliecinājums par nodrošināmo izmeklējumu skaitu periodā.
	4. Pakalpojuma sniedzējam jāievēro šādas prasības pakalpojuma organizācijai:
		1. Vispārīgās prasības pakalpojuma nodrošināšanai:
			1. Nodrošina pacientu pierakstu uz izmeklējumu gan telefoniski, gan elektroniski;
			2. Jāinformē pacients par izmeklēšanas procedūras norisi, par skrīninga izmeklējumu veikšanas biežumu un izmeklējumu rezultātu saņemšanas kārtību ārstniecības iestādē;
			3. Nodrošina izmeklējumu aprakstu 3 darba dienās;
			4. Nodrošina rezultātu izsniegšanu uz līgumā noteiktās veidlapas;
			5. Pacienti tiek elektroniski vai rakstiski informēti par R4 un R5 izmeklējuma rezultātiem un nepieciešamību veikt tālākos izmeklējumus piecās darba dienās.
		2. Papildus prasības skrīninga izmeklējumu sniedzējiem:
			1. Nodrošina iespēju saņemt pakalpojumu bez uzaicinājuma vēstules skrīninga mērķa grupas vecuma sievietēm, ja VIS modulī “Organizētais vēža skrīnings” ir redzama derīga uzaicinājuma vēstule;
			2. Izmeklējumu rezultātu apraksta divi radiologi.
4. **Pakalpojuma kvalitātes vērtēšanas kritēriji:**
	1. Pakalpojumu kvalitātes vērtēšanas kritēriji tiek vērtēti reizi gadā un NVD ir tiesīgs pārskatīt līguma nosacījumus vai pārtraukt līgumu par pakalpojumu sniegšanu, ja vērtēšanas kritēriji ir nepieņemamā līmenī.
	2. NVD ir tiesīgs noteikt papildus kritērijus par to iepriekš rakstiski informējot ārstniecības iestādi. Papildus kritēriji netiks ņemti vērā atlases procesā, taču tiks izmantoti kā monitorējamie kritēriji.
	3. Kritēriju aprēķina metodika:
		1. Aprēķina metodika izmeklējuma rezultātu novērtējumam

$$R3-R5 īpatsvars \left(\%\right)=\frac{izmeklējumu ar rezultāta kodiem R3-R5 skaita summa }{kopējais skrīninga izmeklējumu skaits iestādē}\*100$$

* + 1. Aprēķina metodika pacientu sūdzību novērtējumam

$$Sūdzības no pacientiem \left(\%\right)=\frac{sūdzību skaits }{kopējais izmeklējumu skaits iestādē}\*100$$

* + 1. Aprēķina metodika radiologu diagnostu veikto mamogramu izmeklējumu aprakstu novērtējumam

$$Radiologa diagnosta veiktie apraksti \left(\%\right)=\frac{aprakstu skaits }{500}\*100$$

* 1. Kritēriju robežvērtības:

|  |  |
| --- | --- |
| Kritērija nosaukums | Mērķa rādītāji |
| Nepieņemams | Uzraugāms | Pieņemams |
| 2018. | 2019. | 2020. | 2018. | 2019. | 2020. | 2018. | 2019. | 2020. |
| R3 – R5 izmeklējumu īpatsvars kopējā izmeklējumu apjomā (% no kopējā skrīninga izmeklējumu skaita iestādē) | >14% | >12% | >10% | <10% | <9% | <8% | <7% | <6% | <5% |
| Radiologu diagnostu veikto aprakstu skaits\* | ≤425 (85%) | ≤425 (85%) | ≤425 (85%) | ≥450 (90%) | ≥450 (90%) | ≥450 (90%) | ≥475 (95%) | ≥475 (95%) | ≥475 (95%) |
| Ievadīti dati VIS par sniegtajiem maksas mamogrāfijas pakalpojumiem ar izmeklējuma rezultātu | Nav ievadīti | Nav ievadīti | Nav ievadīti | Ir ievadīti | Ir ievadīti | Ir ievadīti | Ir ievadīti | Ir ievadīti | Ir ievadīti |
| Sūdzības no pacientiem | 5% | 5% | 5% | 3% | 3% | 3% | 1% | 1% | 1% |

**\***Datu avots:European Commission, in cooperation with EUREF, EBCN and EUSOMA. European Guidelines for Quality Assurance in Breast Cancer Screening and Diagnosis. 4th edition. 2006. 416 p.